చక్ దే ఇండియా
చక్ దే! ఇండియా (హిందీ: चक दे इंडिया ఇంగ్లీష్: "గో ఫర్ ఇట్, ఇండియా!") అనేది భారతదేశంలోని హాకీ రంగం గురించి చిత్రీకరించిన ఒక బాలీవుడ్ క్రీడా చలనచిత్రం. దీనికి షిమిత్ అమిన్ దర్శకత్వం వహించగా, యాష్ రాజ్ ఫిల్మ్స్ నిర్మించింది మరియు దీనిలో భారతీయ హాకీ జట్టుకు మాజీ కెప్టెన్ కబీర్ ఖాన్‌గా షారూఖ్ ఖాన్ నటించాడు. పాకిస్థానీ హాకీ జట్టు చేతిలో దురదృష్టకర ఓటమి తర్వాత, క్రీడ నుండి ఖాన్ బహిష్కరించబడతాడు. కోపంతో అతని చుట్టుపక్కల వాళ్ళు అతన్ని మరియు అతని తల్లిని, వారి పూర్వీకుల ఇంటి నుండి వెళ్లగొడతారు. ఏడు సంవత్సరాల తర్వాత తను చేసిన తప్పును సరిదిద్దుకోవడానికి ఒక ప్రయత్నంలో, ఖాన్ తన పదహారు వివాదస్పద క్రీడాకారిణిలను ఒక ఛాంపియన్ జట్టుగా తీర్చుదిద్దే లక్ష్యంతో భారతీయ మహిళల హకీ జట్టుకు శిక్షకుడుగా చేరతాడు. మహిళల జట్టును బంగారు పతకం వైపు నడిపించిన తర్వాత, ఖాన్ తన ఖ్యాతిని తిరిగి ఆర్జించి, సంవత్సరాల పూర్వం అతన్ని తరిమివేసిన వాళ్ళు చేతే స్వాగతించబడి, అతను తన తల్లితో వారి ఇంటిలోకి ప్రవేశిస్తాడు.
నెక్ చంద్ సైని
నెక్ చంద్ సైని (नेक चंद सैनी; 15 డిసెంబరు 1924 – 12 జూన్ 2015) స్వయం అధ్యయనం చేసిన శిల్పకారుడు.ఆయన చండీగఢ్ లోని రాతి ఉద్యానవనం సృష్టికర్త.పద్మశ్రీ అవార్డు గ్రహీత.
నెక్ చంద్ ‘బెరియన్ కలాన్’ అనే గ్రామంలో 1924 లో జన్మించారు. ప్రస్తుతం ఈ గ్రామం పాకిస్థాన్ లో ఉంది. భారత విభజన సమయంలో వారి కుటుంబం భారత్ కు వచ్చేసింది. ఆయన చండీగఢ్ లో రాక్ గార్డెన్ ను సృష్టించారు. దీనికోసం విశేష కృషి చేసారు. ఈ ఉద్యానవన నిర్మాణం గోప్యంగ చేసారు. 1973 లో అడవిలో ఆంటి – మలేరియా టీంలో పనిచేస్తున్న ఎస్.కె. శర్మ దీనిని గుర్తించారు. ఇది అటవీ ప్రాంతం కనుక, చాంద్ నిర్మాణాలు అన్నీ అక్రమమైనవని, తొలగించాలని ప్రభుత్వం నిర్ణయించింది. అయితే, చాంద్ ప్రజాభిప్రాయం సేకరించి, ఇదొక గొప్ప పర్యాటక స్థలం కాగలదని నిరూపించాడు. 1975 లో దీన్ని అధికారికంగా గుర్తించారు. 1976 నుంచి ఇది సందర్శకుల కోసం తెరిచారు. తర్వాత ఈ వనాన్ని మరిన్ని శిల్పాలతో విస్తృత పరిచారు. అటుపై, చాంద్ అంతర్జాతీయంగా గుర్తింపు పొందింది. పలు విదేశీ సంస్థలు ఆయన్ను సత్కరించాయి. విదేశీ మ్యూసియం లలో చాంద్ శిల్పాలు చోటు సంపాదించుకున్నాయి.